[{"text_idx": "#000002", "text": "\u201cMedicina Paliativa\u201d aldizkariaren azken zenbakiak dakar Madrilgo San Jose\u0301 Fundazioak egindako artikulua, \u201cEvaluacio\u0301n de un programa de musicoterapia en una UCP. La perspectiva de los cuidadores\u201d izenburupean eta Mireia Serrak, Vicente J De Luisek eta Jordi Vallsek sinatuta. Artikuluaren arabera, musikoterapia aintzat hartzen dute hala Society for Integrative Oncology elkarteak nola Office of Cancer Complementary and Alternative Medicine bulegoak. Erabilgarria da sintomak kontrolatzeko, besteak beste mina, botagura eta antsietatea. Besteak beste Cochranek sostengatua. Artikulu zehatz honetan, zaintzaileak kontuan hartu dituzte, beti ere proportzioa ia 2:1 dela emakumezkoen alde eta zuzeneko musika erabili dute. Sostengu emozionala eta erlaxazioa izan dira emaitza on nagusiak honen arabera. Eta iruzkinen artean hauek:"}, {"text_idx": "#000003", "text": "\u201cSenideak ere zaintzearren eskerrak ematea\u201c.\n\u201cBere alderik alaiena ateratzea, ezkututa zegoena\u201d.\n\u201cNire aitari ez genion sekula kantatzen entzun\u201d.\n\u201cGitarra jotzen hunkitu egin da, gure haurtzaroa berreskuratu du\u201d.\n\u201cAtzamarretan berreskuratu du mugikortasuna gitarra jotzean\u201d.\n\u201cMusikak laguntzen du arima sendatzen eta bakea ekartzen\u201d.\n\u201cGauean galdetzen du aitak noiz etorri behar den arparena\u201d."}, {"text_idx": "#000005", "text": "Azkenik, musikarekin lotuta baina ez musikoterapiarekin, hemen \u201cSupport after Suicide\u201d australiar elkarteak egindako bideo ederra. \u201cYou\u2019re Not Alone\u201c."}, {"text_idx": "#000007", "text": "Esnatzean, leihotik begiratu zuenean, ikuspegia sinesteko ez modukoa zen. Bera bezala, malekoian eta lehenengo tunelean hamarnaka pertsona zegoen ordu hartan mendebalderantz begira ahoa bete hortz. Ekialdera so eta bai, Mollarri hortxe zegoen betiko legez, baina bestaldean xagua falta zen ortzmugan. Erokeria zen baina San Anton desagertuta zegoen postaletik."}, {"text_idx": "#000008", "text": "Laster iritsi ziren kostaldera helikopteroak zerutik, urpekariak eta surflariak itsasotik eta txirrindulari tropelak eta agintariak errepideetatik. Mendeetako uhartea ur azpian ez zuten topatu, inork ez zuen zarata arrarorik entzun aurreko gauean, ekaitzarik ez zen egon, denboralerik ez. Goitik ere ez zen eraso lurtarrik edo estralurtarrik etorri."}, {"text_idx": "#000009", "text": "Urteak igaro ziren norbaitek izen bereko elizaren azpi-azpian egon zitekeela susmatu arte. Kostaldetik hamarnaka kilometrotara, Ibaizabaleko itsasadarraren eta hiriaren lehendabiziko aztarnen behe-behean, lurraren erraietan barne-barnean sartuta."}, {"text_idx": "#000011", "text": "Duela denbora bat blog honetan pelikula honen berri eman nuen, baina aurtengo udaren hasiera arte ez dut aukerarik izan eseri eta ikus-entzuteko."}, {"text_idx": "#000012", "text": "Dolu perinatalarekin lehenengo harreman zuzena, bizitza errealean, Iker Barandiaran eta Eider Otxoaren bidez eduki nuela esaterik badaukat, ibilbide profesionalean seguru baietz. Geroxeago Izaskun Andonegi eta Kristina Pavon ezagutu nituen, hau ere bizitza errealean. Baina biografia pertsonalean Josu Pen\u0303a Bandre\u0301s izan zen lehenengo mugarria ibilaldi honetan. Josu izan zen eduki ez genuen anaia, laugarrena izango zena geure hiruron atzetik, hilik jaio zena. Txiki-txikia nintzen lehendabiziko aldiz zilbor-hestearekin itota ume(ki) bat hil zitekeela entzun nuenean, amaren ahotik, horixe gertatu zitzaionez Josuri."}, {"text_idx": "#000013", "text": "Beraz zeluloidetik kanpo dolu bitxi hau bizi izan nuen txikitan, guztiz konturatu barik noski, ozta-ozta hitz egin genuen-eta honi buruz etxean. Baina ziur aski nire bizitzaren lehendabiziko dolua izan zen, eta 40 urte eta gero orain ulertzen saiatu naiteke zer suposatu zen gertakari hura geure amarentzat, eta aitarentzat."}, {"text_idx": "#000014", "text": "Filmera itzulita, pasarte batean pertsonaia batek beste bati eskertzen dio gai honi buruz hitz egin izana, entzun izana. Hain gutxirekin konformatzen baikara baimendutakoak ez diren egoeretan."}, {"text_idx": "#000016", "text": "ANA on Bigarren olatuanANA on Duintasun terapiaANA on Kultura segurua eta osasuntsua dain\u0303aki pen\u0303a on Nik kantatu eta dantza egiten du mendiakANA on Nik kantatu eta dantza egiten du mendiak"}]